CELEX: 62021CN0681
Language: el
Date: 2021-11-11 00:00:00
Title: Υπόθεση C-681/21: Αίτηση προδικαστικής αποφάσεως την οποία υπέβαλε το Verwaltungsgerichtshof (Αυστρία) στις 11 Νοεμβρίου 2021 — Versicherungsanstalt öffentlich Bediensteter, Eisenbahnen und Bergbau

21.2.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 84/25
            
         
      Αίτηση προδικαστικής αποφάσεως την οποία υπέβαλε το Verwaltungsgerichtshof (Αυστρία) στις 11 Νοεμβρίου 2021 — Versicherungsanstalt öffentlich Bediensteter, Eisenbahnen und Bergbau
      (Υπόθεση C-681/21)
      (2022/C 84/32)
      Γλώσσα διαδικασίας: η γερμανική
      
         Αιτούν δικαστήριο
      
      Verwaltungsgerichtshof
      
         Διάδικοι στην υπόθεση της κύριας δίκης
      
      
         Αναιρεσείουσα αρχή: Versicherungsanstalt öffentlich Bediensteter, Eisenbahnen und Bergbau, εκπροσωπούμενη από τη Finanzprokuratur (υπηρεσία νομικής εκπροσώπησης του αυστριακού κράτους)
      
         Αναιρεσίβλητη: Β
      
         Προδικαστικό ερώτημα
      
      Έχουν το άρθρο 2, παράγραφοι 1 και 2, στοιχείο α', και το άρθρο 6, παράγραφος 1, της οδηγίας 2000/78/ΕΚ του Συμβουλίου, της 27ης Νοεμβρίου 2000, για τη διαμόρφωση γενικού πλαισίου για την ίση μεταχείριση στην απασχόληση και την εργασία (1), ή οι αρχές της ασφάλειας δικαίου, της διατήρησης των κεκτημένων δικαιωμάτων και της αποτελεσματικότητας του δικαίου της Ένωσης την έννοια ότι αντιτίθενται σε εθνική ρύθμιση, όπως η επίμαχη στην υπόθεση της κύριας δίκης, σύμφωνα με την οποία μια προηγουμένως ευνοούμενη κατηγορία δημοσίων υπαλλήλων δεν δικαιούται πλέον αναδρομικώς ποσά συντάξεων λόγω της αναπροσαρμογής των συντάξεων και η οποία εθνική ρύθμιση, κατ’ αυτόν τον τρόπο (αναδρομική κατάργηση της προηγουμένως ευνοούμενης κατηγορίας και εξομοίωσή της με την προηγουμένως ευρισκόμενη σε δυσμενέστερη θέση κατηγορία), έχει ως αποτέλεσμα ακόμη και η προηγουμένως ευρισκόμενη σε δυσμενέστερη θέση κατηγορία δημοσίων υπαλλήλων, λόγω της αναπροσαρμογής των συντάξεων, να μην δικαιούται (ή να μην δικαιούται πλέον) ποσά συντάξεων τα οποία η τελευταία αυτή κατηγορία θα δικαιούνταν εξαιτίας δυσμενών διακρίσεων λόγω ηλικίας που ήδη έχουν (επανειλημμένως) διαπιστωθεί δικαστικά –συνεπεία της μη εφαρμογής εθνικής διατάξεως αντιβαίνουσας στο δίκαιο της Ένωσης με σκοπό την εξομοίωση με την προηγουμένως ευνοούμενη κατηγορία;
      
         (1)  ΕΕ 2000, L 303, σ. 16.